พิชัย วาสนาส่ง - วิกิพีเดีย

# พิชัย วาสนาส่ง

### จากวิกิพีเดีย สารานุกรมเสรี

สารานุกรมประเทศไทย
...
ปกหนังสือ โลกอุทาหรณ์ โดย พิชัย วาสนาส่ง

พิชัย วาสนาส่ง (เกิด พ.ศ. 2472) สถาปนิก นักเขียน นักวิเคราะห์สถานการณ์ข่าวต่างประเทศ ผู้เชี่ยวชาญด้านดนตรีคลาสสิก ปัจจุบันดำรงตำแหน่งสมาชิกสภานิติบัญญัติแห่งชาติ พ.ศ. 2549

พิชัย วาสนาส่ง จบการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย เคยทำงานที่สถานีโทรทัศน์ช่อง 4 บางขุนพรหม เป็นผู้อำนวยการฝ่ายศิลปกรรม และเป็นพิธีกรรายการโทรทัศน์ในยุคบุกเบิก เคยเป็นนักจัดรายการดนตรีคลาสสิกออกอากาศทางสถานีวิทยุ 1 ปณ. และมีผลงานแสดงภาพยนตร์เรื่อง ทะเลรัก (พ.ศ. 2495) กำกับโดย ขุนวิจิตรมาตรา (สง่า กาญจนาคพันธ์) [1]

พิชัย วาสนาส่ง เป็นผู้บรรยายเสียงภาษาไทยทางสถานีโทรทัศน์ช่อง 4 บางขุนพรหม ในวันที่มีการถ่ายทอดสด นีล อาร์มสตรองเดินทางไปลงดวงจันทร์ กับยานอะพอลโล 11 ในโครงการอะพอลโล เมื่อวันที่ 20 กรกฎาคม พ.ศ. 2512

พิชัย วาสนาส่ง เป็นหนึ่งในคณะผู้ร่วมเดินทางไปกับคณะทูตปิงปอง ที่เดินทางเข้าไปเล่นปิงปองในประเทศจีน ระหว่างวันที่ 30 สิงหาคม – 7 กันยายน พ.ศ. 2515 ซึ่งเป็นจุดเริ่มต้นของการสถาปนาความสัมพันธ์ทางการทูตระหว่างไทยกับจีน [2]

พิชัย วาสนาส่ง มีชื่อเสียงจากการจัดรายการโทรทัศน์ วิเคราะห์ข่าวต่างประเทศ ต่อเนื่องเป็นเวลาหลายปี ในระยะหลังจัดร่วมกับ รศ.ประทุมพร วัชรเสถียร จักรภพ เพ็ญแข และลลนา วาสนาส่ง บุตรสาว ได้รับการเชิดชูเกียรติ รางวัลเกียรติยศคนทีวี ในการประกาศผลรางวัลโทรทัศน์ทองคำครั้งที่ 20 ประจำปี พ.ศ. 2548 [3] และ รางวัลบุคลากรผู้ทรงคุณค่าในวงการกีฬา ในงานวันนักกีฬายอดเยี่ยม ของสมาคมผู้สื่อข่าวกีฬาแห่งประเทศไทย ประจำปี พ.ศ. 2547 [4] ได้รับ รางวัลพระเกี้ยวทองคำ ครั้งที่ 8 ประจำปี พ.ศ. 2536 ในฐานะที่เป็นผู้ที่ส่งเสริมทำนุบำรุงภาษาไทยและใช้ภาษาไทยได้ถูกต้อง และได้รับพระราชทานปริญญานิเทศศาสตร์ดุษฎีบัณฑิตกิตติมศักดิ์ จุฬาลงกรณ์มหาวิทยาลัย จากสมเด็จพระเทพรัตนราชสุดาฯ สยามบรมราชกุมารี เมื่อ พ.ศ. 2545

ปัจจุบัน พิชัยมีผลงานประจำ เขียนบทความให้กับนิตยสารต่วย'ตูน พลอยแกมเพชร และคอลัมน์ "ข้างครัว" ในนิตยสารสารคดี บอกเล่าเรื่องราว ประวัติความเป็นมาของอาหารนานาชาติ และให้สัมภาษณ์หรือวิเคราะห์สถานการณ์โลก ออกอากาศทางวิทยุ และโทรทัศน์

## [แก้] อ้างอิง

1. ↑ http://www.thaifilm.com/forumDetail.asp?topicID=1467&page=4&keyword=
2. ↑ http://www.ihtthaiday.com/China/ViewNews.aspx?NewsID=9480000079453
3. ↑ http://www.chaiyo.com/news/hotnews.php?mcid=582
4. ↑ http://www.komchadluek.net/news/2005/04-28/spo-17182714.html

- ประวัติ พิชัย วาสนาส่ง
- วันธรรมดา อันแสนสุข ของ ดร.พิชัย วาสนาส่ง

| พิชัย วาสนาส่ง เป็นบทความเกี่ยวกับ ชีวประวัติ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ พิชัย วาสนาส่ง ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9E/%E0%B8%B4/%E0%B8%8A/%E0%B8%9E%E0%B8%B4%E0%B8%8A%E0%B8%B1%E0%B8%A2_%E0%B8%A7%E0%B8%B2%E0%B8%AA%E0%B8%99%E0%B8%B2%E0%B8%AA%E0%B9%88%E0%B8%87.html".

หมวดหมู่: บทความเกี่ยวกับ ชีวประวัติ ที่ยังไม่สมบูรณ์ | คอลัมนิสต์ | นักจัดรายการโทรทัศน์ | สภานิติบัญญัติแห่งชาติ พ.ศ. 2549

##### Views

- บทความ
- อภิปราย
- รุ่นปัจจุบัน

##### ค้นหา